Ungal d yiwet gar twesatin n tsekla tatrart, yettas-d s talɣa n tesrit, d aḍris ɣezifen, maca ur yaɛdil ara netta d tullist; tin yarnan ɣur-s ṭuqten deg-s yiwudam; ineḍruyen d tedyanin i ɣef d-yettawi dayen akk iccuden ɣer tudert n wmdan deg tmeti, isental-ines megaraden ad d-naf: tigemi, tileli, amezruy, tayri, tameṭṭut... d wuguren nniḍen. Tabadut-ines temxallaf seg umusnaw ɣer wayeḍ, deg udlis ɣer wayeḍ, “talɣa n wungal temmal-d ayen iḍarrun deg tudert n wemdan yal ass deg tmeti”.4 Daɣen ungal “ d ullis ɣezifen, yettas-d s talɣa n tesrit, deg-s aṭas n iwudam , selḥayen ineḍruyen yeṭṭuqet deg-s usugen”5. Ass-agi ungal d tawsit n tsekla imucaɛen aṭas yeṭṭef amkan-is ama deg temkarḍiyin ama deg tnedlisin ackku qwan wigad yeqqaren d aya i yarnana afud d tebɣest i yinaggalen akken ad d-arun amaynut.